A kerület egyik lakótelepén csak így lehet megoldani, hogy elférjen mindenki autója.

A lakótelepen mostanra nincs elég parkolóhely, ezért a lakók hallgatólagosan azt találták ki, hogy a kocsik egymás elé is beállnak, viszont a sofőrök nem húzzák be a kéziféket, így, egyszerűen odébb lehet tolni az előtte parkoló autót.

Jellemzően két lakásra jut egy parkolóhely, kocsiból viszont több van, így aztán a kocsikkal sokszor keresztben kénytelenek beállni más autók elé. A Tények riportja szerint a rendszer addig működik is, amíg nem érkezik olyan, aki nem ismeri.

Az egyik lakó szerint reggel hosszasan megy a „csocsózgatás”, a kora reggel elsőként indulóknak a legnehezebb, mert akár 8-10 parkoló autót is arrébb kell tolniuk, mire el tudnak indulni.

Láthatóan nem mai az ötlet sem, már 2014-es utcaképen is így csinálták:

A közlekedési szakjogász szerint a helyi megoldással csak az a gond, hogy a KRESZ-be ütközik, mely szerint mindig úgy kell megállni, hogy a közlekedés más résztvevőit ne akadályozzuk, és ne veszélyeztessük. A Tények riportja a helyi „népszokásról”.

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.